কাশী মহাকাল এক্সপ্রেস (ভায়া লক্ষ্ণৌ)
আইআরসিটিসি কাশী মহাকাল হামসফর এক্সপ্রেস (ভায়া লক্ষ্ণৌ) ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা লখনউ চারবাগ রেলওয়ে স্টেশন ভায়া হয়ে মধ্যপ্রদেশের বৃহত্তম শহর ইন্দোরের ইন্দোর জংশন রেলওয়ে স্টেশন এবং উত্তরপ্রদেশের বারাণসী জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে দুইবার ২০৪১৩ / ২০৪১৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি উত্তরপ্রদেশ ও মধ্যপ্রদেশের মধ্যে চলাচল করে। এই ট্রেনটি কাশী মহাকাল ভায়া প্রয়াগরাজ হামসফর এক্সপ্রেসের সাথে রেক ভাগাভাগি করে। এটি ভারতের প্রথম বেসরকারি হামসফর এক্সপ্রেস এবং তৃতীয় বেসরকারি ট্রেন যা আইআরসিটিসির মালিকানা ভুক্ত, কিন্তু বর্তমানে ভারতীয় রেল এই পরিষেবাগুলি নিয়ন্ত্রণ করে।